સિહોરના એ બ્રાહ્મણા કવિ નામે દેવકૃષ્ણ પીતાંબર જોશીના બાપ પીતાંબર નારાયણ જોશી પણ કવિ હતા. એ પણ જેવા તેવા નહીં. એ વળી ‘અંબર’ના ઉપનામથી લખતા, ‘પંચ’ના ઉપનામથી પણ કવિતા કરતા. સ્વ. હાજી મહમદ અલ્લારખિયા શિવજીના ‘ગુલશન’ અને ‘વીસમી સદી’માં એમની રચનાઓ નિયમિત આવતી અને દેવકૃષ્ણ જોશી પોતાનાં 1942માં પ્રગટ થયેલા ‘કુમાર’ કાર્યાલયે છાપેલાં ‘કટાક્સ કાવ્યો’ નામના સંગ્રહમાં લખે છે તેમ કવિ પિતા ‘અંબર’ એ મુંબઈના અજોદ કાર્ટુન અખબાર ‘હિંદી પંચ’ના એકધારાં પચ્ચીસ વર્ષ સુધી પગારદાર કવિ હતા. કવિ તરીકે પગારદાર હોવું એ સૈકા અગાઉ કેવો ગૌરવનો વિષય હશે ?.